Johann Georg Zimmermann

Johann Georg Ritter von Zimmermann (født 8. desember 1728, i Brugg, Aargau, død 7. oktober 1795, i Hannover) var en sveitsisk filosof, forfatter, naturforsker og lege.Zimmermann, Johann Georg; Historischen Lexikon der Schweiz

Han studerte til lege ved Georg-August-Universität Göttingen, og utga avhandlingen De irritabilitate (1751). Etter reiser i Nederland og Frankrike praktiserte han som lege i Brugg, og skrev Über die Einsamkeit ("Om ensomhet", 1756, 1784-85) og Vom Nationalstolz ("Om nasjonal stolthet", 1758). Disse bøkene fikk stor innflytelse i Tyskland og ble oversatt til flere europeiske språk. 

Han pleiet Fredrik den store under hans siste sykdom, og utga senere flere bøker om ham, som Über Friederich den Grossen und meine Unterredung mit ihm kurz vor seinem Tode («Fredrik den store og min samtale med ham kort tid før sin død», 1788) og Fragmente über Friedrich den Grossen («Fragmenter fra Fredrik den stores liv», 1790). 

Siden 1972 har Johann-Georg-Zimmermann-Preis blitt utdelt til medisinske forskere i Tyskland, Sveits og Østerrike.Johann-Georg-Zimmermann-Preis ; deutsche-hypo.de
 Referanser 

 Eksterne lenker 


Kategori:Fødsler i 1728
Kategori:Dødsfall i 1795
Kategori:Sveitsiske botanikere